17/08/2011 | Administración LocalMunicipal
Narón
Secretaría
Resolución que sinala datas e interesados para o levantamento das actas de pagamento e ocupación no expediente de expropiación forzosa de execución do Plan especial de dotacións en Freixeiro

1. O Concello Pleno, en sesión do 26 de maio de 2011, aprobou definitivamente o expediente de expropiación forzosa seguido polo procedemento de taxación conxunta dos bens e dereitos necesarios para a execución do Plan Especial de Dotacións en Freixeiro, promovido polo Concello de Narón.2. De conformidade co artigo 144 da Lei 9/2002, do 30 de decembro, de ordenación urbanística e protección do medio rural de Galicia, o acordo de aprobación definitiva do expediente implica a declaración de urxencia da ocupación dos bens e dereitos afectados, e o pagamento ou depósito do importe da valoración establecida producirá os efectos previstos nos números 6, 7 e 8 do artigo 52 da Lei de expropiación forzosa, sen prexuízo de que continúe a tramitación do procedemento para a definitiva fixación do prezo xusto.3. Polo anterior, procede fixar as datas nas cales se procederá ao levantamento das correspondentes actas de pagamento e ocupación, de conformidade cos artigos 49 e 55 do Regulamento da Lei de expropiación forzosa e demais que resulten de aplicación.4. En consecuencia, convócanse e cítanse os titulares dos bens e dereitos afectados por este expediente e que figuran na táboa anexa para proceder ao levamenteo das actas de pagamento e ocupación para que comparezan no lugar, nas datas e nas horas que se detallan a continuación, co fin de levar a cabo os seguintes actos: Local: Concello de Narón, 5ª planta- Servizo de Expropiacións. Día: 26 de septembro de 2011 Ás 9:00 horas: dende o predio nº 1 - ata o predio nº 5. Ás 10:00 horas: dende o predio nº 6 - ata o predio nº 9. Ás 11:00 horas: dende o predio nº 10 - ata o predio nº 13. Ás 12:00 horas: dende o predio nº 14 - ata o predio nº 16. Ás 13: 00 horas: dende o predio nº 17 - ata o predio nº 18. Local: Concello de Narón, 5ª planta, Servizo de Expropiacións. Día: 10 de outubro de 2011 Ás 10:00 horas 5. Para os ditos actos deberá terse en conta • Que o pagamento de prezo xusto so se lles fará efectivo, consignándose en caso contrario, aos interesados que acrediten en legal forma a súa titularidade, e para tal efecto o interesado achegará certificación rexistral ao seu favor, na cal conste que se redactou a nota do artigo 32 do Regulamento hipotecario ou, no seu defecto, os títulos xustificativos do seu dereito completados con certificación negativa do Rexistro da Propiedade referida ao mesmo predio descrito nos títulos. De existiren cargas deberán comparecer os seus titulares. • Que se o expropiado non quixese aceptar o pagamento ou non achegase títulos suficientes xustificativos do dominio ou existise contenda respecto á titularidade do ben ou dereito expropiado, ou, en xeral, se concorrese algún dos supostos do artigo 51 do Regulamento da Lei de expropiación forzosa, consignarase o importe do prezo xusto na Caixa Xeral de Depósitos. • Que para o cobramento do prezo xusto é necesaria a comparecencia do interesado por si ou debidamente representado con poder suficiente e, no caso de que, o predio ou dereito pertenza a varias persoas, é necesaria a comparecencia de todos eles por si ou debidamente representados con poder suficiente. • Que para facilitar a confección dos documentos de pagamento e a efectividade deste é conveniente que os interesados acheguen á Administración actuante (Concello de Narón) os documentos xustificativos dos seus dereitos con anterioridade ás datas fixadas para o levantamento das actas de pagamento.6. Notifíqueselles esta resolución aos interesados e publíquese no Diario Oficial de Galicia, no BOP e no taboleiro de edictos do concello, o que lles servirá de notificación aos interesados descoñecidos e a aqueles dos cales se ignore o lugar de notificación ou aos cales, tentada a notificación non se puidese practicar, de conformidade co artigo 59.5 la Lei 30/1992, do 26 de novembro, de réxime xurídico das administracións públicas e do procedemento administrativo común.7. Ademáis, notifíquese ao Ministerio Fiscal para os efectos do establecido no artigo 5 da Lei de expropiación forzosa en relación cos predios de titularidade descoñecida. Narón, 12 de agosto de 2011 Ante min O alcalde acctal. A Secretaria Xefa acctal. Guillermo Sánchez Fojo Pilar Suanzes Hyde